Diari Oficial de la Generalitat Valenciana


Sumari del DOGV 2271, del 20-05-1994 (1994/831484)

ORDRE de 3 de maig de 1994, de la Conselleria d'Educació i Ciència, per la qual són convocades ajudes per finançar activitats de les confederacions, federacions i associacions de pares d'alumnes de centres docents no universitaris de la Comunitat Valenciana, mantinguts amb fons públics.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/05/03/(1)/dof/vci/html**

### Dades del document

Número de DOGV
:   2271

Data del DOGV
:   20-05-1994

Secció del DOGV
:   DISPOSICIONS GENERALS

Número del document
:   1994/831484


Data del document
:   03-05-1994

Organisme emissor
:   Conselleria de Educació i Ciència

Tipus de document
:   Ordre

Anàlisi jurídica

ORDRE de 3 de maig de 1994, de la Conselleria d'Educació i Ciència, per la qual són convocades ajudes per finançar activitats de les confederacions, federacions i associacions de pares d'alumnes de centres docents no universitaris de la Comunitat Valenciana, mantinguts amb fons públics. [94/3147]  
El Decret del Govern Valencià 126/1986, de 20 d'octubre (DOGV de 14 de novembre), pel qual es regula la participació, el funcionament i les atribucions de les confederacions, federacions i associacions de pares d'alumnes de centres docents no universitaris de la Comunitat Valenciana, recull, en l'article 13, la concessió de les ajudes i de les subvencions d'acord amb criteris de publicitat, concurrència i objectivitat, dins les disponibilitats pressupostàries.  
El caràcter limitat dels recursos disponibles per a aquestes ajudes, la necessitat de procurar l'eficàcia en la despesa i l'enfortiment del moviment associatiu dels pares, aconsella restringir la concessió de subvencions a les confederacions i federacions d'àmbit provincial o superior, que agrupen un nombre significatiu d'entitats, tot això sense perjudici que aquestes mesures redunden més directament en els projectes d'activitats de les associacions de pares d'alumnes, coordinades per les seues federacions i confederacions per tal que la participació d'aquestes entitats en els centres educatius mantinguts amb fons públics de la Comunitat Valenciana fomenten i consoliden el moviment associatiu de pares d'alumnes.  
Les ajudes tenen com a finalitat sufragar les despeses de les confederacions i federacions d'associacions de pares d'alumnes que es produesquen arran de la realització d'activitats encaminades a fomentar la participació dels pares en la gestió i en el control dels centres. S'ha de considerar que les entitats tenen unes despeses produïdes pel funcionament dels serveis administratius bàsics, i és per això que es considera oportú destinar un percentatge de les ajudes a subvencionar les despeses esmentades.  
Tanmateix és constatable el dinamisme i la presència d'entitats associatives que encara no estan integrades en organitzacions d'àmbit superior, cosa que fa oportú destinar un percentatge d'ajudes per fomentar-ne la funció participativa i la consolidació i la integració en les federacions d'associacions de pares d'alumnes de la Comunitat Valenciana.  
La transparència i el rigor que ha de tenir la gestió de fons públics exigeix l'adopció de mesures dirigides a assegurar que les ajudes es destinen a les finalitats previstes, respectant la normativa vigent.  
Amb aquesta finalitat i fent ús de les facultats que em confereix l'article 35 de la Llei 5/1983, de 30 de desembre, de Govern Valencià,  
ORDENE:  
Primer  
1. Són convocades ajudes per subvencionar les activitats pròpies de les confederacions amb seu i àmbit d'activitat a la Comunitat Valenciana, de les federacions d'associacions de pares d'alumnes d'àmbit territorial provincial o superior i amb seu a la Comunitat Valenciana i de les associacions de pares d'alumnes de centres docents no universitaris de la Comunitat Valenciana mantinguts amb fons públics, no integrades en les federacions a què es refereix aquesta ordre.  
2. Les ajudes es destinaran a subvencionar:  
a) Despeses produïdes durant l'any 1994, pel funcionament dels serveis administratius bàsics de les confederacions i de les federacions d'associacions de pares d'alumnes.   
b) Despeses ocasionades per les activitats desplegades durant l'any 1994, per les confederacions, federacions i associacions de pares d'alumnes a què es refereix aquesta ordre.  
Segon  
L'import global màxim destinat a aquestes ajudes és de vint milions de pessetes (30.050.693 PTA), que es pagaran a càrrec de la línia de subvenció 401/000/94 de l'aplicació pressupostària 35.73.483.34 de l'exercici econòmic de 1994 i es distribuirà de la manera següent:  
a) Les confederacions a què es refereix aquesta ordre, rebran una ajuda de cinc milions vuit-centes cinquanta mil pessetes (5.850.000 PTA), de les quals un milió nou-centes quaranta-nou mil vuit-centes cinc pessetes (1.949.805 PTA) es destinaran a despeses de funcionament, dos milions set-centes trenta mil cent noranta-cinc pessetes (2.730.195 PTA) a despeses originades pels projectes d'activitats de caràcter genèric que responguen a les finalitats previstes en el Decret 126/1986, de 20 d'octubre, del Consell de la Generalitat Valenciana, i un milió cent setanta mil pessetes (1.170.000 PTA) a despeses originades pels projectes d'activitats de caràcter específic que continguen les matèries previstes en les bases per les quals es regeix aquesta convocatòria.  
b) Les federacions especificades en aquesta disposició rebran una ajuda de tretze milions sis-centes cinquanta mil pessetes (19.011.419 PTA) de les quals quatre milions noranta-cinc mil pessetes (4.095.000 PTA) es destinaran a despeses de funcionament, sis milions sis-centes vint-i-nou mil vuit-centes cinc pessetes (6.629.805 PTA) a despeses originades pels projectes d'activitats de caràcter genèric que responguen a les finalitats previstes en el Decret 126/1986, de 20 d'octubre, del Consell de la Generalitat Valenciana, i dos milions nou-centes vint-i-cinc mil cent noranta-cinc pessetes (2.925.195 PTA) a despeses originades pels projectes d'activitats de caràcter específic que continguen les matèries previstes en les bases per les quals es regeix aquesta convocatòria.  
c) Les associacions de pares d'alumnes assenyalades en l'apartat primer, rebran una subvenció de cinc-centes mil pessetes (500.000 PTA), distribuïdes en deu ajudes de cinquanta mil pessetes (50.000 PTA).  
Tercer  
S'aproven les bases (annex I) per les quals es regeix aquesta convocatòria, els models de sol.licitud i els models de pressupost desglossat per a despeses de funcionament dels serveis administratius bàsics i per a despeses d'activitats, juntament amb les instruccions per a imputar les diverses despeses als conceptes corresponents del pressupost.  
DISPOSICIONS FINALS  
Primera  
Es delega el secretari general de la Conselleria d'Educació i Ciència per a la competència per resoldre aquesta convocatòria d'ajudes i per dictar les resolucions i les instruccions que calguen per al desenrotllament i l'execució d'aquesta ordre.  
Segona  
Aquesta ordre és definitiva en via administrativa, i els interessats podran interposar contra aquesta recurs contenciós administratiu, amb la comunicació prèvia a l'òrgan que va dictar l'ordre, davant el Tribunal Superior de Justícia de la Comunitat Valenciana, en el termini de dos mesos des de la publicació en el Diari Oficial de la Generalitat Valenciana.  
Tercera  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
València, 3 de maig de 1994  
El conseller d'Educació i Ciència,  
JOAN ROMERO I GONZÁLEZ  
ANNEX I  
Bases de la convocatòria d'ajudes per finançar activitats de les confederacions, federacions i associacions de pares d'alumnes, de centres docents no universitaris de la Comunitat Valenciana, mantinguts amb fons públics.  
1. Objecte de les ajudes  
L'objecte d'aquestes ajudes és coadjuvar al foment d'activitats per part de les confederacions, federacions i associacions de pares d'alumnes que acomplesquen les finalitats a les quals es refereix l'article 5 del Decret del Consell 126/1986, de 20 d'octubre, pel qual es regulen les entitats anteriors.  
Queden compreses les activitats efectuades durant l'any 1994, encara que s'hagen realitzat amb anterioritat a la publicació en el Diari Oficial de la Generalitat Valenciana d'aquesta convocatòria.  
2. Sol·licitants  
2.1. Podran sol·licitar aquestes ajudes les confederacions, les federacions i les associacions de pares d'alumnes a què es refereix l'apartat primer d'aquesta ordre que reunesquen els requisits següents:  
2.1.1. Tenir establerta la seu i l'àmbit d'activitat a la Comunitat Valenciana.  
2.1.2. Estar legalment constituïdes i inscrites en el registre d'associacions.  
2.1.3. Estar integrades únicament per federacions o associacions de pares d'alumnes constituïdes en els centres esmentats o, si escau, per pares o tutors dels alumnes que cursen estudis en centres docents de nivell no universitari de la Comunitat Valenciana, mantinguts amb fons públics.  
2.1.4. Realitzar les activitats per a les quals se sol·licita l'ajuda.  
2.2. Les entitats sol·licitants a les quals es va concedir subvenció d'acord amb l'Ordre de 27 de maig de 1993, de la Conselleria d'Educació i Ciència, i no hagen complert les obligacions exigides a què es refereix la base 7 d'aquesta ordre, no podran ser beneficiàries de les ajudes d'aquesta convocatòria.  
3. Sol·licituds i documentació  
3.1. Les sol·licituds s'adreçaran a la Conselleria d'Educació i Ciència i es podran presentar en el registre general d'aquesta, en el registre de les direccions territorials d'Educació, en els centres d'informació de l'Oficina d'Informació, Iniciatives i Reclamacions de la Generalitat Valenciana, o en els llocs previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
A les sol·licituds, ajustades al model oficial que figura com a annex a aquesta ordre, s'adjuntarà la documentació següent:  
3.1.1. Projecte d'activitats per al qual se sol·licita l'ajuda i el pressupost per al finançament d'aquest. Els diversos projectes d'activitats s'ajustaran als indicats en l'apartat 4 d'aquestes bases.  
3.1.2. Fotocòpia dels estatuts i dels documents que acrediten la legal constitució i inscripció de la confederació, federació o associació de pares d'alumnes.  
3.1.3. Fotocòpia del codi d'identificació fiscal de l'entitat sol·licitant.  
3.1.4. Certificació actualitzada del registre d'associacions en la qual consten les federacions o, si escau, les associacions de pares d'alumnes que les integren, emesa, com a màxim, dins el termini de presentació de sol·licituds.  
3.2. Els qui en les convocatòries dels anys 1992 i 1993 hagen presentat correctament els documents previstos en els apartats 3.1.2 i 3.1.3, sense que s'haja produït cap variació, estaran exempts d'aportar aquests documents, sense perjudici d'aportar-los a requeriment de l'administració.  
3.3. Quan les sol·licituds de les entitats no reunesquen els requisits assenyalats en l'article 70 de la Llei de Règim Jurídic de les Administracions Públiques i del Procediment Administratiu Comú, o no s'hi adjunte la documentació que d'acord amb aquestes bases resulte exigible, segons estableix l'article 71 de la llei esmentada, serà requerit l'interessat perquè, en el termini de 10 dies, repare la falta o adjunte els documents preceptius, amb indicació que, si no ho feia així, se li tindria per desistit en la petició, i s'arxivaria l'expedient sense més tràmit.  
3.4. El termini per a la presentació de sol·licituds serà d'un mes a partir de la data de la publicació d'aquesta ordre en el Diari Oficial de la Generalitat Valenciana.  
4. Criteris per a la concessió d'ajudes  
4.1. Despeses produïdes pel funcionament del serveis administratius bàsics de les confederacions i de les federacions.  
Les despeses de funcionament comprendran els conceptes que figuren en les instruccions per a imputar les diverses despeses als conceptes respectius del pressupost, continguts en l'annex III.  
Les ajudes per a aquestes despeses es concediran a les confederacions i a les federacions segons el nombre d'associacions de pares d'alumnes que les integren, o si escau, també en consideració al nombre d'associacions que integren les federacions confederades, tal com determina la base 3.1.4.  
4.2. Activitats de les confederacions i de les federacions.  
Les despeses originades pel projectes d'activitats determinats en aquesta ordre comprendran els conceptes que figuren en les instruccions per imputar diverses despeses als conceptes respectius del pressupost, continguts en l'annex IV.  
Seran considerats projectes d'activitats de caràcter genèric, a l'efecte del que estableix aquesta ordre, aquells que responguen al compliment de les finalitats previstes en l'article 5 del Decret 126/1986, de 20 d'octubre, del Consell de la Generalitat Valenciana.  
Per altra banda s'atribuirà la qualificació de projectes d'activitats específics a aquells que hi incloguen totes les matèries que tot seguit s'assenyalen:  
1. Campanyes i projectes per al foment de la participació en les eleccions a consells escolars de centre.  
2. Projectes d'activitats i iniciatives per a difondre, emetre informe sobre el desenrotllament, l'aplicació i els aspectes de la Llei d'Ordenació General del Sistema Educatiu.  
3. Projectes d'activitats, campanyes d'informació, debat, etc. orientades a fomentar una actitud crítica davant els continguts televisius destinats a la població infantil i juvenil.  
4. Actuacions dirigides a informar i formar sobre la prevenció de la SIDA i drogodependència.  
4.2.1. Per a la determinació i l'adjudicació d'ajudes que sol·liciten les confederacions i federacions es tindran en compte els criteris següents:  
3.2.4.4. Les ajudes previstes es concediran proporcionalment al nombre d'associacions de pares d'alumnes que integren les federacions, o si s'escau, al nombre d'associacions que pertanyen a les federacions integrades en les confederacions respectives, segons que preveu l'apartat 3.1.4.  
3.1.0.8. Les associacions de pares d'alumnes que estiguen constituïdes en centres d'actuació educativa singular (CAES) o que formen part d'un projecte d'activitats educatives preferents (PAEP) computaran amb valor doble, com si es tractava de dues associacions de pares d'alumnes, a l'únic efecte de totalització del nombre d'associacions de pares d'alumnes i del càlcul de la proporcionalitat corresponent.  
Les confederacions i les federacions que compten amb les entitats descrites en el paràgraf anterior hauran d'indicar-ho expressament en el projecte d'activitats per a ser tingudes en compte.  
4.3. Activitats de les associacions de pares d'alumnes.  
Es valoraran d'acord amb els criteris següents:  
1. Segons el nombre d'unitats (si escau, concertades) que tinga el centre docent en què estiga constituïda l'associació de pares d'alumnes.  
El nombre d'unitats serà igual al nombre de punts que li corresponguen per aquest concepte.  
2. Cada unitat dels centres d'acció educativa singular (CAES) o centres que hi haja un projecte d'activitats educatives preferents (PAEP) computarà amb valor doble, com si fóra dues unitats, a l'únic efecte de totalització del nombre d'unitats i del càlcul de la proporcionalitat corresponent.  
3. A l'apartat anterior se sumarà la puntuació que correspondrà d'acord amb la valoració atribuïda al projecte d'activitats presentat. La comissió avaluadora atorgarà als projectes esmentats fins a un màxim de dos punts, tenint-ne en compte l'adequació als fins establerts en l'article 5 del Decret 126/1986, de 20 d'octubre, i la realització d'activitats relacionades amb les matèries establertes en l'apartat dos d'aquesta base 4.  
4. D'acord amb els criteris anteriors es formarà una llista ordenada de major a menor puntuació. Les deu primeres de la llista resultaran adjudicatàries de l'ajuda.  
4.4. No serà objecte d'ajuda les despeses d'hostalatge, restauració i les de caràcter sumptuari.  
5. Resolució  
Correspondrà al secretari general per delegació del conseller d'Educació i Ciència la resolució d'aquesta convocatòria a proposta de la comissió avaluadora integrada per:  
- El cap del Servei de Relacions Institucionals i Participació Social, que farà de president.  
- Un funcionari del grup A que preste els serveis en la Secretaria General, que farà de secretari.  
- Un assessor jurídic.  
- Un funcionari del grup A que preste els serveis en la Direcció General de Centres.  
- Un representant per cadascuna de les confederacions i federacions de pares d'alumnes de la Comunitat Valenciana, a què es refereix l'apartat segon a i b de l'ordre, com a observadors amb veu però sense vot.  
Immediatament abans de redactar-se la proposta de resolució es posarà de manifest a les entitats interessades el que s'ha instruït fins a la data, i es donarà audiència a aquestes entitats, per un període màxim de deu dies hàbils des de la celebració de la sessió de la comissió avaluadora, perquè formulen al·legacions i presenten els documents i les justificacions que estimen pertinents.   
En el cas de les associacions de pares d'alumnes compreses en aquesta convocatòria, la proposta de concessió els serà notificada per correu certificat, i es donarà audiència a les entitats esmentades per un període de 10 dies hàbils des de la recepció de la notificació perquè formulen al·legacions i presenten la documentació i les justificacions que estimen pertinents.  
El secretari general, vista la proposta de resolució de la comissió, juntament amb les al·legacions presentades, dictarà la resolució que serà publicada en el Diari Oficial de la Generalitat Valenciana.  
La resolució es dictarà dins els cinc mesos següents a l'acabament del termini de presentació de sol·licituds. Si transcorregut aquest no s'hagués dictat, s'entendran desestimades les sol·licituds, sense perjudici d'allò que dispose quan recaurà resolució expressa.  
6. Adjudicació i pagament de les subvencions  
Les ajudes s'atorgaran d'acord amb els criteris de la base 4 i podran ser subvencionades la totalitat o una part de les despeses pressupostades, sense que en cap cas puga excedir la quantia del cost de l'activitat.  
El pagament de les ajudes concedides es realitzarà després de l'adjudicació i una vegada les entitats beneficiàries hagen presentat els documents a què es refereix la base següent.  
El termini per a la presentació d'aquests documents s'establirà en la resolució d'aquesta convocatòria.  
Si dels justificants de despeses presentades resultava un import inferior a l'ajuda concedida, es procedirà a la reducció automàtica de la subvenció, en la quantia necessària perquè l'ajuda no excedesca de la despesa justificada.  
Donat cas que no resultaren adjudicades totalment o parcialment les ajudes previstes en l'apartat segon c de l'ordre, aquest import no adjudicat incrementarà l'import global previst en l'apartat segon b, per a despeses d'activitats de les federacions.  
7. Obligacions dels beneficiaris  
Els beneficiaris de les ajudes resten subjectes al compliment de les obligacions següents, dins el termini que, en cada cas, s'haja establert o s'establesca:  
1. Presentar justificants que acrediten la realització de les despeses per a les quals es va concedir l'ajuda, d'acord amb la legislació vigent, i també un informe memòria que recullga i avalue els resultats de les activitats realitzades.  
Les factures o els justificants presentats hauran de ser originals o fotocòpia compulsada i seran emesos a nom de la confederació, de la federació o de l'associació de pares d'alumnes, i no serà vàlida la justificació que es realitze amb document expedit a nom d'altra entitat distinta.  
Per a acreditar les despeses derivades del personal fix es presentarà la nòmina corresponent segons el model oficial, en original o en fotocòpia compulsada.  
Quan es tractarà de justificar les col·laboracions ocasionals, s'aportaran els rebuts on consten les dades del perceptor, el NIF, el concepte pel qual es retribueix, i també les dades relatives a la confederació, la federació o l'associació de pares d'alumnes beneficiària, segons el model que figura com a annex V.  
2. Aportar, si escau, un certificat de la secretaria de la confederació, la federació o l'associació de pares d'alumnes sol·licitant, on es faça constar els ingressos reals que han produït les activitats objecte de la subvenció.  
3. Les entitats beneficiàries hauran d'acreditar, prèviament al cobrament de l'ajuda, que es troben al corrent de les seues obligacions tributàries i de la seguretat social, en la manera que determina l'Ordre de 7 de gener de 1991, de la Conselleria d'Economia i Hisenda. La federació corresponent haurà de verificar documentalment que les associacions de pares d'alumnes integrades compleixen aquest precepte.  
4. Tornar l'import total o parcial de l'ajuda rebuda si la despesa no s'ha produït , si es comprova una modificació substancial de les finalitats segons les quals es va concedir l'ajuda, o si per percepció d'altres subvencions o ingressos es cobrirà l'import total de la despesa.  
5. Estar sotmesos a les actuacions de comprovació que efectuarà aquesta conselleria i a les de control financer que corresponen a la Intervenció General, en relació amb l'ajuda concedida.  
6. Comunicar a la Conselleria d'Educació i Ciència l'obtenció de subvencions o ajudes per a la mateixa finalitat, procedents de qualsevol administracions o ens públics.  
8. Efecte en cas d'incompliment  
En cas d'incompliment de qualsevol dels requisits estipulats en la convocatòria, s'ajustarà al que disposa l'article 47.9 del text refós de la Llei d'Hisenda Pública de la Generalitat Valenciana.  
   
ANNEX II  
... en representació de ..., que té la seu establerta a ... CP ...  
carrer/plaça ... nº ... CIF ...  
Entitat bancària ... Clau ...  
Adreça/sucursal ... Clau ...  
Població ... Núm. compte ...  
Expose:   
1. Que l'entitat que representa reuneix els requisits establerts en l'Ordre de convocatòria de 3 de maig de 1994, de la Conselleria d'Educació i Ciència, per la que es convoquen ajudes per a les confederacions, federacions i associacions de pares d'alumnes.  
2. Que adjunta en aquesta instància la documentació que s'assenyala:  
( ) Projecte d'activitats, amb indicació del pressupost per al finançament.  
( ) Fotocòpia dels estatuts i documents que acrediten la legal constitució i inscripció de l'entitat sol·licitant.  
( ) Fotocòpia del CIF.  
( ) Certificat de l'acord que acredita la representació del signant de la sol·licitud.  
( ) Certificat del registre d'associacions on consten les associacions o federacions integrades en l'entitat sol·licitant. (Sols confederacions i federacions).  
( ) No aporta els documents de la base 3.1.2 i/ó 3.1.3 per haver-los aportat el 1992 i/ó 1993.  
Sol·licite prendre part en la convocatòria d'ajudes de l'ordre esmentada i la concessió d'acord amb aquesta d'una subvenció d ... pessetes.  
València, ... d ... de 1994  
Signat:   
SECRETARIA GENERAL  
DE LA CONSELLERIA D'EDUCACIÓ I CIÈNCIA  
Av. Campanar, 32, 46701 València  
ANNEX III  
Pressupost desglossat de despeses produïdes pel funcionament dels serveis administratius bàsics de les confederacions i federacions  
A) Model de pressupost  
Concepte i subconcepte Import  
1. Despeses de personal (especifiqueu per lloc de treball)  
Total concepte ....................  
2. Arrendaments  
2.1. Béns immobles ....................  
2.2 Béns mobles ....................  
Total concepte ....................  
3. Reparacions, manteniment i conservació  
Total concepte ....................  
4. Subministraments  
Total concepte ....................  
5. Publicitat i propaganda  
Total concepte ....................  
6. Reunions i conferències (especifiqueu la finalitat de la reunió, assemblea o conferència)  
Total concepte ....................  
7. Treballs realitzats per altres empreses (especifiqueu treball realitzat).  
Total concepte ....................  
8. Altres despeses (especifiqueu)  
Total concepte ....................  
Total despeses pressupostades ....................  
B. Instruccions per a imputar les despeses diverses als conceptes corresponents del pressupost  
1. Despeses de personal  
S'inclouran en aquest concepte tot tipus de retribucions i indemnitzacions incloses les cotitzacions a la seguretat social que ha de satisfer l'entitat al seu personal pel treball realitzat per aquest, en relació amb el que disposa el conveni col·lectiu que li siga d'aplicació.  
Només s'admetran per aquest concepte les despeses corresponents al personal administratiu de l'entitat, amb exclusió del personal directiu i tècnic. El concepte es dividirà en subconceptes per cada lloc de treball, amb la denominació que li correspon d'acord amb la normativa en vigor.  
2. Arrendaments  
Despeses d'aquesta naturalesa pel lloguer de béns mobles i immobles. S'inclouran l'arrendament d'edificis i locals, el lloguer d'equips d'oficina, etc.  
3. Reparacions, manteniment i conservació  
S'inclouran en aquest concepte les despeses de manteniment i conservació d'edificis, locals, equips, etc. ja siguen propis o arrendats.  
4. Subministraments  
En el concepte {REF subministraments} s'inclouran les despeses d'aigua, gas, electricitat, telèfon, despeses de comunitat i d'altres serveis i proveïments semblants.  
5. Publicitat i propaganda  
Despeses de divulgació i qualsevol altre de propaganda i publicitat conduent a emetre informe a la comunitat de l'activitat i dels serveis de l'entitat.  
6. Reunions i conferències  
S'inclourà en aquest concepte les despeses motivades per la celebració d'assemblees generals i qualsevol altra reunió necessària per al bon funcionament de l'entitat.  
7. Treballs realitzats per altres empreses  
S'inclouran en aquest concepte les despeses realitzades per altres empreses per al funcionament normal de l'entitat, com són la neteja, la seguretat, els estudis i els treballs tècnics, etc.  
8. Altres despeses  
S'inclouran en aquest concepte les despeses que no puguen imputar-se als conceptes anteriors, i que pressupostàriament siguen susceptibles de ser subvencionades.  
ANNEX IV  
Pressupost desglossat de despeses d'activitats  
A. Model de pressupost  
Concepte i subconcepte Import  
1. Despeses de personal contractat específicament per a la realització de l'activitat.  
Total concepte ....................  
2. Arrendament de locals i equip.  
Total concepte ....................  
3. Despeses de publicitat i propaganda que calen per donar a conèixer la realització de l'activitat.  
Total concepte ....................  
4. Treballs realitzats per altres empreses.  
Total concepte ....................  
5. Altres despeses.  
Total concepte ....................  
Total despeses pressupostades ....................  
B. Instruccions per a emplenar el pressupost d'activitats  
1. S'haurà d'elaborar un pressupost per cadascuna de les activitats proposades per l'entitat.  
2. La denominació de les activitats haurà de coincidir amb la denominació proposada en la memòria justificativa de l'activitat.  
ANNEX V  
Model de rebut per col·laboracions ocasionals  
..., amb NIF ... i domicili a ..., he rebut de la confederació/federació/associació de pares d'alumnes ..., l'import d ... pessetes, en concepte d'honoraris per ... (detalleu el concepte i indiqueu la data).  
..., ... de ... de 1994  
 Signatura del perceptor


Còpia Permalink ELI